CELEX: 62021TN0230
Language: bg
Date: 2021-04-28 00:00:00
Title: Дело T-230/21: Жалба, подадена на 28 април 2021 г. — Jalkh/Парламент

21.6.2021   
            
            
               BG
            
            
               Официален вестник на Европейския съюз
            
            
               C 242/51
            
         
      Жалба, подадена на 28 април 2021 г. — Jalkh/Парламент
      (Дело T-230/21)
      (2021/C 242/72)
      Език на производството: френски
      
         Страни
      
      
         Жалбоподател: Jean-François Jalkh (Грец-Арменвилие, Франция) (представител: F. Wagner, avocat)
      
         Ответник: Европейски парламент
      
         Искания
      
      Жалбоподателят моли Общия съд:
      
                  —
               
               
                  да отмени решение P9 TA(2021)0092 на Европейския парламент от 25 март 2021 г. относно искане за снемане на имунитета на жалбоподателя (2020/2110 IMM) и ефективното снемане на неговия имунитет,
               
            
                  —
               
               
                  да осъди Европейския парламент да заплати всички съдебни разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: възражение за незаконосъобразност срещу член 32 от Съобщение № 0011/2019 от 19 ноември 2019 г. Жалбоподателят счита, че фактът, че един член на Парламента не може да разполага с копие от преписката прави възможно манипулиране на същата преди изпращането ѝ на членовете на комисията по правни въпроси на Парламента (наричана по-нататък „комисията JURI“). Според него тази разпоредба представлява явно нарушение на правото на защита, на правото на справедлив процес, на общия принцип на равнопоставеност на страните и на лоялността на обсъжданията.
               
            
                  2.
               
               
                  Второ основание: нарушение на съществени процесуални изисквания. Това основание се подразделя на четири части.
                  
                              —
                           
                           
                              Първа част: подправяне и използване на подправен документ, извършено от докладчика в комисията JURI и нейния председател.
                           
                        
                              —
                           
                           
                              Втора част: нарушение на правилото „при наличие на наказателно производство се спират административното и гражданското“.
                           
                        
                              —
                           
                           
                              Трета част: нарушение от Парламента на член 7 от Съобщение № 0011/2019 от 19 ноември 2019 г.
                           
                        
                              —
                           
                           
                              Четвърта част: нарушение на член 9 от Правилника за дейността на Европейския парламент.
                           
                        
            
                  3.
               
               
                  Трето основание: нарушение на член 8 от Протокол № 7 относно привилегиите и имунитетите на Европейския съюз (ОВ C 326, 2012 г., стp. 266, наричан по-нататък „Протокола“).
               
            
                  4.
               
               
                  Четвърто основание: нарушение на член 9 от Протокола. В това отношение жалбоподателят се позовава на флагрантен случай на fumus persecutionis.